### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens indstilling i overensstemmelse med erklæring fra Teknisk Udvalg af 5. oktober 2020.

Irma Olesen og anlægsbevilling til etablering af elladeinfrastruktur på kommunens busanlæg.

### Resumé

Byrådet har fremrykket beslutningen om omstilling af bybusdriften til el til 2027. De førstkommende 29 elbusser leveres i foråret 2021. Herefter udskiftes ca. 30 dieselbusser med elbusser årligt frem mod 2027.

Elbusserne kan først sættes i drift, når der er etableret elladeinfrastruktur på [adresse].

Det samlede udgiftsniveau for etablering af ladeinfrastruktur skønnes til ca. 98 mio. kr., mod de 50 mio. kr., som var skønnet ved budgetforhandlingerne for 2020. Derfor foreslås investeringerne i ladeinfrastruktur mv. taget i 3 etaper frem mod 2027.

Første etape haster at få igangsat fordi den omhandler ladeinfrastruktur til de 29 førstkommende elbusser samt muliggørelse af ladeinfrastruktur til samtlige elbusser.

Der er afsat 21 mio. kr. til formålet og der foreslås nu yderligere afsat 22,9 mio. kr. fra reserven til ladestandere ved kommunale bygninger og midler afsat til køb af elbusser, så der samlet kan finansieres 43,9 mio. kr. til udførelse af etape 1.

### Indstilling

Det indstilles:

At 1) projektering, omdisponering og ombygning samt etablering af elladeinfrastruktur på [adresse] på [adresse] og Munkevejen 4 igangsættes.

At 2) der afsættes et rådighedsbeløb på i alt 43,9 mio. kr. med tilhørende anlægsbevilling til indkøb af ladestandere samt projektering og etablering af ellade-infrastruktur på [adresse] 5 og [adresse], herunder afledt ombygning og omdisponering af busanlægget [adresse]

At 3) rådighedsbeløbet på 43,9 finansieres af reserven til formålet på 21,0 mio. kr., af 10 mio. kr. afsat til indkøb af el-busser (driftsmidler) og 12,9 mio. kr. fra reserven, som ellers er afsat til ladestandere til elbiler ved kommunale bygninger. De resterende 7,1 mio. kr. af sidstnævnte reserve reserveres i stedet til finansiering af anden etape i etablering af ladeinfrastruktur til elbusser dvs. at reserveformålet ændres.

### Sagens forløb

16-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-09-2020 Magistraten

Fremsendes til [adresse] med bemærkning, at Magistraten i mødet den 21. september 2020 anbefaler, at byrådet tiltræder Magistratsafdelingen for Teknik og Miljøs indstilling af 9. september 2020.

Muligheder for samarbejde med private busselskaber om udnyttelse af ladeinfrastrukturen og konsekvenser ved et kommende udbud af busdriften behandles i den kommende udvalgsbehandling.

 23-09-2020 [adresse]
Fremsendes til Teknisk Udvalg til behandling i henhold til beslutning i byrådets møde den 23. september 2020.
 05-10-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Karoline Jørgensen var forhindret i at deltage i udvalgets behandling af sagen.

 07-10-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens indstilling i overensstemmelse med erklæring fra Teknisk Udvalg af 5. oktober 2020.